pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.เฮ้ง เตือน อย่าหลงเชื่อเว็บหลอกลวง งานเกษตรเกาหลี ส่งโดยกรมการจัดหางานเท่านั้น
วันศุกร์ที่ 1 กรกฎาคม 2565
รมว.เฮ้ง เตือน อย่าหลงเชื่อเว็บหลอกลวง งานเกษตรเกาหลี ส่งโดยกรมการจัดหางานเท่านั้น
รัฐมนตรีว่าการกระทรวงแรงงาน เผย มิจฉาชีพยกข่าวดีงานเกษตรตามฤดูกาลเกาหลีหลอกคนหางาน เตือน ติดตามข่าวจากกรมการจัดหางานก่อนโอนเงิน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากการเดินทางไปสาธารณรัฐเกาหลีเพื่อเจรจาเรื่องโควตางานเกษตรตามฤดูกาลกับเมืองต่าง ๆ และได้รับข่าวดีเมื่อสัปดาห์ที่ผ่านมา ทําให้มีกลุ่มมิจฉาชีพฉวยโอกาสหลอกลวงคนหางานโดยสร้างเพจโฆษณาชวนเชื่อ หรือเปิดบริษัทเพื่อเพิ่มความน่าเชื่อถือ หลอกคนหางานว่าสามารถพาไปทํางานเกาหลีได้ ทําให้มีผู้หลงเชื่อเป็นจํานวนมาก เกี่ยวกับเรื่องนี้พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญอย่างมาก ย้ําเตือนให้กระทรวงแรงงาน และหน่วยงานที่เกี่ยวข้องดูแลคนหางาน และตรวจสอบดําเนินคดีผู้มีพฤติการณ์หลอกลวงคนหางานอย่างถึงที่สุด
“ขอย้ําเตือนว่าลําดับแรกกระทรวงแรงงานและเมืองท้องถิ่นของประเทศเกาหลีต้องมีการทําข้อตกลง (MOU) เรียบร้อยเสียก่อน จึงจะจัดส่งแรงงานไปทํางานได้ ซึ่งขณะนี้อยู่ระหว่างดําเนินการ ปรับปรุงร่าง MOU ให้แล้วเสร็จ และจะเสนอเข้าที่ประชุมคณะรัฐมนตรีภายใน 1 เดือน จากนั้นคาดว่าจะสามารถจัดส่งแรงงานตามฤดูกาลในภาคเกษตรได้ภายใน 60 วัน โดยการจัดส่งแรงงานเกษตรตามฤดูกาล จะเป็นแบบรัฐบาล (กรมการจัดหางาน) จัดส่งเท่านั้น ขออย่าหลงเชื่อผู้แอบอ้างว่าสามารถพาท่านไปทํางานเกาหลี และงานเกษตรตามฤดูกาลเป็นงานระยะสั้น 6 - 8 เดือน ผู้ที่ไม่มีความเชี่ยวชาญภาษาต่างประเทศก็สามารถสมัครทํางานได้ เพราะนายจ้างไม่มีข้อจํากัดด้านภาษา”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า นายสุชาติ ชมกลิ่น รัฐมนตรีว่าการกระทรวงแรงงาน ได้สั่งการกรมการจัดหางานประชาสัมพันธ์เกี่ยวกับการหลอกลวงดังกล่าวในทุกช่องทาง และตรวจสอบสื่อโซเซียลมีเดียต่าง ๆ เมื่อมีการโพสต์ข้อความชักชวนคนหางาน ไปทํางานในต่างประเทศที่อาจเข้าข่ายกระทําความผิดตามพระราชบัญญัติจัดหางานและคุ้มครองคนหางาน พ.ศ. 2528 โดยผู้ใดจัดหางานให้คนหางานเพื่อไปทํางานในต่างประเทศ โดยไม่ได้รับใบอนุญาตจากนายทะเบียนจัดหางานกลาง ต้องระวางโทษจําคุกตั้งแต่ 3 ปี - 10 ปี หรือปรับตั้งแต่ 60,000 บาท - 200,000 บาท หรือทั้งจําทั้งปรับ และการโฆษณาการจัดหางานโดยไม่ได้รับอนุญาตจากกรมการจัดหางาน มีความผิด ต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ โดยปีงบประมาณ พ.ศ. 2565 มีการดําเนินคดีสาย/นายหน้าเถื่อนแล้ว 88 ราย พบการหลอกลวงคนหางานทั้งสิ้น 115 คน คิดเป็นมูลค่าความเสียหาย จํานวน 10,730,600 บาท
ทั้งนี้ ผู้ที่สนใจเดินทางไปทํางานเกษตรตามฤดูกาลที่เกาหลี สามารถลงทะเบียนได้ที่เว็บไซต์ toea.doe.go.th ของกองบริหารแรงงานไทยไปต่างประเทศ และติดตามข่าวสารจากกรมการจัดหางานอย่างใกล้ชิดที่ เว็บไซต์ doe.go.th/overseas หรือสอบถามได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10
รัฐบาลไทย-ข่าวทำเนียบรัฐบาล-การรถไฟแห่งประเทศไทย ลงพื้นที่สำรวจความเสียหายจากเหตุน้ำท่วมทางรถไฟสายตะวันออกเฉียงเหนือ และงดเดินขบวนรถรวม 8 ขบวน เพื่อความปลอดภัยของผู้โดยสาร
วันพุธที่ 29 กันยายน 2564
การรถไฟแห่งประเทศไทย ลงพื้นที่สํารวจความเสียหายจากเหตุน้ําท่วมทางรถไฟสายตะวันออกเฉียงเหนือ  และงดเดินขบวนรถรวม 8 ขบวน เพื่อความปลอดภัยของผู้โดยสาร
สํารวจความเสียหายจากเหตุน้ําท่วมทางรถไฟสายตะวันออกเฉียงเหนือ (สายหนองคาย) พร้อมเร่งระดมเจ้าหน้าที่ เตรียมซ่อมบํารุงโดยทันทีหลังระดับน้ําลดลงจนอยู่ในระดับที่ปลอดภัย
นายนิรุฒ มณีพันธ์ ผู้ว่า การรถไฟแห่งประเทศไทย (รฟท.)กระทรวงคมนาคม เปิดเผยว่า จากเหตุน้ําท่วมทางรถไฟในเส้นทางสายตะวันออกเฉียงเหนือ (สายหนองคาย) ระหว่างสถานีบําเหน็จณรงค์ - จัตุรัส จังหวัดชัยภูมิ จนทําให้ขบวนรถไม่สามารถเดินรถผ่านได้ ล่าสุด รฟท. ได้มอบหมายให้เจ้าหน้าที่ฝ่ายการช่างโยธาและฝ่ายการอาณัติสัญญาณและโทรคมนาคม ลงพื้นที่สํารวจสภาพความเสียหายจากเหตุน้ําท่วมทางรถไฟ ระบบราง และระบบอาณัติสัญญาณ และกําจัดสิ่งปฏิกูลที่มากับกระแสน้ําให้ออกจากเส้นทางรถไฟและบริเวณคอสะพาน
ทั้งนี้ ในการสํารวจเบื้องต้นพบว่า เส้นทางรถไฟบริเวณสถานีจัตุรัสระดับน้ําเริ่มลดลงต่ํากว่าระดับหิน รองรางแต่ยังมีน้ําท่วมขังในบางช่วง รวมถึงพบคอสะพานชํารุดเสียหายระยะทาง 30 เมตร ระหว่างสถานีบ้านเหลื่อม-หนองพลวง และเกิดน้ําเซาะคันดินสูญหายระยะทาง 700 เมตร ระหว่างสถานีห้วยยายจิ๋ว - บําเหน็จณรงค์ ส่วนสถานีโนนสูง ระดับน้ําท่วมสันราง และมีกระแสน้ําค่อนข้างแรงไหลผ่านเส้นทางรถไฟระหว่างสถานีโนนสูง - บ้านดงพลอง จังหวัดนครราชสีมา รฟท.จึงมีความจําเป็นต้องงดเดินขบวนรถ รวมทั้งสิ้น 8 ขบวน ตั้งแต่วันที่ 29 กันยายน 2564 เป็นต้นไปจนกว่าจะมีคําสั่งเปลี่ยนแปลง เพื่อความปลอดภัยของผู้โดยสาร ดังนี้
1. ขบวนรถด่วนที่ 75/76 กรุงเทพ - หนองคาย - กรุงเทพ
2. ขบวนรถท้องถิ่นที่ 433/434 ชุมทางแก่งคอย - ชุมทางบัวใหญ่ - ชุมทางแก่งคอย
3. ขบวนรถท้องถิ่นที่ 415/418 นครราชสีมา - หนองคาย - นครราชสีมา
4. ขบวนรถท้องถิ่นที่ 429/430 นครราชสีมา - ชุมทางบัวใหญ่ - นครราชสีมา
อย่างไรก็ตาม ได้สั่งการให้เจ้าหน้าที่ รฟท. เฝ้าระวังสังเกตการณ์ระดับน้ําตลอด 24 ชั่วโมง พร้อมเร่งระดมเจ้าหน้าที่จัดเตรียมเครื่องมือ อุปกรณ์ซ่อมบํารุงทาง เพื่อเข้าพื้นที่ดําเนินการทันทีดําเนินการปรับปรุงสภาพทางและระบบอาณัติสัญญาณให้สามารถเปิดทาง และกลับมาให้บริการเดินรถโดยเร็วที่สุดหลังระดับน้ําลดจนอยู่ในระดับที่ปลอดภัย
สอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือ
เฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-หมดเกลี้ยงใน 36 วินาที!! สินเชื่อบ้าน ธอส. Golden Minute
วันอาทิตย์ที่ 15 พฤษภาคม 2565
หมดเกลี้ยงใน 36 วินาที!! สินเชื่อบ้าน ธอส. Golden Minute
ธอส.จัดโปรโมชั่นพิเศษให้ประชาชนที่ต้องการมีบ้านกับ ธอส. ในงาน “มหกรรมการเงินกรุงเทพฯ ครั้งที่ 22 Money Expo 2022” ด้วยช่วง “นาทีทอง Golden Minute” สินเชื่อบ้านอัตราดอกเบี้ยปีแรก 0.69% ต่อปี อัตราดอกเบี้ยเฉลี่ย 3 ปีแรกเพียง 2.023%
ธนาคารอาคารสงเคราะห์ (ธอส.) จัดโปรโมชั่นพิเศษให้ประชาชนที่ต้องการมีบ้านกับ ธอส. ในงาน “มหกรรมการเงินกรุงเทพฯ ครั้งที่ 22 Money Expo 2022” ด้วยช่วง “นาทีทอง Golden Minute” สินเชื่อบ้านอัตราดอกเบี้ยปีแรก 0.69% ต่อปี อัตราดอกเบี้ยเฉลี่ย 3 ปีแรกเพียง 2.023% โดยจองสิทธิ์ผ่าน Mobile Application : GHB ALLในวันอาทิตย์ที่ 15 พฤษภาคม 2565 ระหว่างเวลา 15.00-15.15 น. ผลปรากฎว่า มีลูกค้าจองสิทธิ์กันอย่างคับคั่งจนทําให้ เต็มวงเงิน 450 ล้านบาท ภายในระยะเวลาเพียง 36 วินาทีเท่านั้น!! ทั้งนี้ ผู้ที่จองสิทธิ์ต้องยื่นคําขอกู้ที่สาขาภายในวันที่ 15 มิถุนายน 2565 และทํานิติกรรมภายในวันที่ 29 กรกฎาคม 2565 สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ G H Bank Call Center โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-นายทรงศักดิ์ ทองศรี รัฐมนตรีช่วยว่าการกระทรวงมหาดไทย เร่งผลักดันโครงการพัฒนาสวนสาธารณะอุทุมพรพิสัย จังหวัดศรีสะเกษ เน้นประโยชน์สูงสุดของชุมชนและคนในพื้นที่
วันศุกร์ที่ 20 พฤษภาคม 2565
นายทรงศักดิ์ ทองศรี รัฐมนตรีช่วยว่าการกระทรวงมหาดไทย เร่งผลักดันโครงการพัฒนาสวนสาธารณะอุทุมพรพิสัย จังหวัดศรีสะเกษ เน้นประโยชน์สูงสุดของชุมชนและคนในพื้นที่
นายทรงศักดิ์ ทองศรี รัฐมนตรีช่วยว่าการกระทรวงมหาดไทย เร่งผลักดันโครงการพัฒนาสวนสาธารณะอุทุมพรพิสัย จังหวัดศรีสะเกษ เน้นประโยชน์สูงสุดของชุมชนและคนในพื้นที่
วันที่ 20 พ.ค. 65 นายทรงศักดิ์ ทองศรี รัฐมนตรีช่วยว่าการกระทรวงมหาดไทย ลงพื้นที่ติดตามการพัฒนา จังหวัดศรีสะเกษ โดยมี นายอนุรัตน์ ธรรมประจําจิต รองผู้ว่าราชการจังหวัดศรีสะเกษ นายพรรณรบ เตชะมงคลาภิวัฒน์ ผู้ตรวจราชการกรมโยธาธิการและผังเมือง นายปรีดี สถิตย์ชัยวัฒนา โยธาธิการและผังเมืองจังหวัดศรีสะเกษ นายศราวุธ ทรงโฉม นายอําเภออุทุมพรพิสัย นายฉัตรมงคล อังคสกุลเกียรติ นายกเทศมนตรีเมืองศรีสะเกษ นายไพฑูรย์ เขตบํารุง นายกเทศมนตรีตําบลอุทุมพรพิสัย หัวหน้าส่วนราชการ ผู้บริหารองค์กรปกครองส่วนท้องถิ่น ผู้นําชุมชน และประชาชน ให้การต้อนรับ
.
นายทรงศักดิ์ ทองศรี รัฐมนตรีช่วยว่าการกระทรวงมหาดไทย เปิดเผยว่า การตรวจราชการในครั้งนี้ มีวัตถุประสงค์เพื่อรับฟังปัญหา ความต้องการของผู้นําชุมชน ภาคประชาชน และชุมชนท้องถิ่น รวมถึงร่วมมือกันหาแนวทางแก้ไขปัญหา เพื่อให้ประชาชนมีคุณภาพชีวิตที่ดียิ่งขึ้น และเกิดการพัฒนาที่ยั่งยืนในพื้นที่จังหวัดศรีสะเกษ ซึ่งจากการลงพื้นที่ พบว่า ปัจจุบันอําเภออุทุมพรพิสัย ยังไม่มีสวนสาธารณะ ไว้รองรับกิจกรรมนันทนาการของชุมชน ซึ่งทางหน่วยงานท้องถิ่น พบว่า สระประปา ของเทศบาลตําบลกําแพง อําเภออุทุมพรพิสัย จังหวัดศรีสะเกษ เป็นแหล่งน้ําธรรมชาติที่มีศักยภาพ สมควรได้รับการพัฒนาต่อยอดให้สามารถรองรับกิจกรรมนันทนาการ กิจกรรมสาธารณะประโยชน์ การออกกําลังกาย และการพักผ่อนหย่อนใจ เพื่อนําไปสู่การส่งเสริมคุณภาพชีวิตของคนในเขตเทศบาลตําบลอุทุมพรพิสัยและพื้นที่ใกล้เคียง ซึ่งสวนสาธารณะเปรียบเสมือนปอด ที่ชุมชนขาดไม่ได้ และสุขภาพ ความสุข วิถีชีวิตของชุมชนถือเป็นสิ่งที่ภาครัฐให้ความสําคัญเป็นอันดับต้น ๆ เพื่อส่งเสริมให้การอยู่ร่วมกันในสังคมเป็นไปอย่างมีความสุข ดังนั้น ตนจะได้เร่งผลักดัน “โครงการปรับปรุงสวนสาธารณะอุทุมพรพิสัย ตําบลกําแพง อําเภออุทุมพรพิสัย จังหวัดศรีสะเกษ” ผ่านกรมโยธาธิการและผังเมือง กระทรวงมหาดไทย เพื่อให้ชุมชนและประชาชนสามารถใช้ประโยชน์สูงสุดในพื้นที่สาธารณะดังกล่าวต่อไป
.
หลังจากนั้น รัฐมนตรีช่วยว่าการกระทรวงมหาดไทย พร้อมคณะ ได้ติดตามการปรับปรุงซ่อมแซมทางจักรยานในโครงการปรับปรุงภูมิทัศน์สวนสาธารณะหนองกุดหวาย อําเภอเมืองศรีสะเกษ จังหวัดศรีสะเกษ ที่เกิดการชํารุดเนื่องจากที่ผ่านมาฝนตกหนักในพื้นที่ ซึ่งปัจจุบันทางจังหวัดศรีสะเกษ โดยสํานักงานโยธาธิการและผังเมืองจังหวัดศรีสะเกษ อยู่ระหว่างดําเนินการปรับปรุงซ่อมแซม ด้วยการเพิ่มดินเพื่อเป็นน้ําหนักกดทับอีกด้าน พร้อมตอกเสาเข็มไม้เพื่อเพิ่มความแน่น และเพิ่มระบบระบายน้ําผิวดินริมกําแพง เพื่อไม่ให้น้ําซึมลงและพาดินด้านล่างออกไป จนโครงสร้างเกิดการเสียสมดุล ทั้งนี้ ได้กําชับเร่งรัดให้ดําเนินการแล้วเสร็จโดยเร็ว เพื่อให้ประชาชนได้ใช้ประโยชน์ได้ตามปกติ
รัฐบาลไทย-ข่าวทำเนียบรัฐบาล-เห็นชอบโครงการลงทะเบียนเพื่อสวัสดิการแห่งรัฐ 2565
วันพฤหัสบดีที่ 3 กุมภาพันธ์ 2565
เห็นชอบโครงการลงทะเบียนเพื่อสวัสดิการแห่งรัฐ 2565
วันพุธที่ 2 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลผู้มีรายได้น้อยอย่างต่อเนื่องโดยเห็นชอบโครงการลงทะเบียนเพื่อสวัสดิการแห่งรัฐ ปี 2565 ซึ่งคาดว่าจะเริ่มเปิดรับลงทะเบียนใหม่ประมาณกลางปีนี้ และใช้สิทธิได้วันที่ 1 ต.ค.65 โดยครั้งนี้จะใช้บัตรประชาชนแทนบัตรสวัสดิการแห่งรัฐ ผู้ที่สามารถลงทะเบียนได้จะต้องมีสัญชาติไทย อายุ 18 ปีบริบูรณ์ขึ้นไป มีรายได้ไม่เกิน 100,000 บาท/ปี ไม่มีกรรมสิทธิ์ในอสังหาริมทรัพย์ ทั้งนี้ ได้เห็นชอบให้กําหนดแนวทางเพื่อแก้ปัญหาผู้มีรายได้น้อยที่ไม่ได้รับสิทธิและปัญหาผู้ได้รับสิทธิที่ไม่ควรได้รับ รวมถึงให้มีการตรวจสอบคุณสมบัติของผู้ลงทะเบียนอย่างน้อยปีละครั้งและเปิดรับลงทะเบียนอย่างน้อยปีละ 1 ครั้งด้วย เพื่อให้โครงการสามารถเข้าถึงผู้ที่ต้องการความช่วยเหลือได้อย่างแท้จริง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี ในพิธีมอบธงสัญลักษณ์โครงการการแสดงศิลปกรรมร่วมสมัยนานาชาติ Thailand Biennale, Chiang Rai 2023
วันศุกร์ที่ 11 มีนาคม 2565
คํากล่าว พลเอก ประยุทธ์ จันทร์โอชา นายกรัฐมนตรี ในพิธีมอบธงสัญลักษณ์โครงการการแสดงศิลปกรรมร่วมสมัยนานาชาติ Thailand Biennale, Chiang Rai 2023
คํากล่าว พลเอก ประยุทธ์ จันทร์โอชา นายกรัฐมนตรี ในพิธีมอบธงสัญลักษณ์โครงการการแสดงศิลปกรรมร่วมสมัยนานาชาติ Thailand Biennale, Chiang Rai 2023 ณ จังหวัดนครราชสีมา ในวันศุกร์ที่ 11 มีนาคม 2565 เวลา 09.30 น.
ท่านรัฐมนตรี
ผู้บริหารหน่วยงานภาครัฐและภาคเอกชน
ศิลปิน สื่อมวลชน และแขกผู้มีเกียรติทุกท่าน
ผมรู้สึกยินดีและเป็นเกียรติอย่างยิ่งที่ได้มาเป็นประธานมอบธงสัญลักษณ์โครงการการแสดงศิลปกรรมร่วมสมัยนานาชาติ ไทยแลนด์ เบียนนาเล่ ประจําปี 2565 ในวันนี้
เป็นที่ทราบกันดีว่า ประเทศไทยมีต้นทุนทางวัฒนธรรมอันหลากหลาย โดยเฉพาะงานทางด้านศิลปะ ซึ่งสามารถนําไปสร้างมูลค่าเพิ่มทางเศรษฐกิจ สร้างรายได้ให้กับประเทศเป็นจํานวนมาก ดังนั้น การส่งเสริมงานศิลปะร่วมสมัยจึงจําเป็นต้องดําเนินการให้เป็นรูปธรรม อาทิ การสร้างการรับรู้และความเข้าใจในงานศิลปะให้แก่ประชาชน การส่งเสริมให้ศิลปินได้แสดงออกซึ่งผลงานศิลปะทั้งเวทีในประเทศและต่างประเทศ การพัฒนาบุคลากรและแหล่งเรียนรู้ด้านศิลปะ รวมถึงการส่งเสริมแหล่งท่องเที่ยวทางศิลปวัฒนธรรม
รัฐบาลมีนโยบายในการส่งเสริมการพัฒนาอุตสาหกรรมสร้างสรรค์ วัฒนธรรม และบริการที่มีมูลค่าสูง โดยเริ่มจากสินค้าและการบริการทางวัฒนธรรมที่มีศักยภาพ 5 F ประกอบด้วย มวยไทย (Fighting) ผ้าไทยและการออกแบบแฟชั่น (Fashion) อาหาร (Food) ภาพยนตร์และวีดิทัศน์ (Film) การอนุรักษ์และการขับเคลื่อนเทศกาล ประเพณีสู่ระดับโลก (Festival) ซึ่งที่ผ่านมารัฐบาลได้มีการดําเนินการขับเคลื่อนมาอย่างต่อเนื่อง
การจัดโครงการไทยแลนด์ เบียนนาเล่ นับเป็นครั้งที่ 2 ต่อจากจังหวัดกระบี่ และเป็นหนึ่งในโครงการฯ ที่ตอบสนองนโยบายของรัฐบาล ที่มุ่งส่งเสริมการแสดงความสามารถในการสร้างสรรค์งานศิลปะร่วมสมัย โดยบูรณาการความร่วมมือของทุกภาคส่วน ในการต่อยอดศิลปวัฒนธรรมร่วมสมัยไปสู่นานาชาติ โดยอาศัยการมีส่วนร่วมของคนในพื้นที่ ชุมชน และเครือข่ายศิลปินจากทั่วโลก
ผมเชื่อมั่นว่าโครงการนี้ฯ จะประสบความสําเร็จและเกิดผลสัมฤทธิ์ในระยะยาว โดยสามารถเพิ่มจํานวนนักท่องเที่ยว กระตุ้นให้ประชาชนหันมาสนใจงานศิลปะ ซึ่งจะเป็นแนวทางหนึ่งในการสร้างคนที่มีคุณภาพ มีวิธีคิด มีมุมมองที่สร้างสรรค์ มีจิตสํานึกและรักในวัฒนธรรมที่เป็นเอกลักษณ์ของชาติ และที่สําคัญคือ สามารถสร้างมูลค่าทางเศรษฐกิจของอุตสาหกรรมสร้างสรรค์จากงานศิลปวัฒนธรรมร่วมสมัยได้มากยิ่งขึ้น
สุดท้ายนี้ ผมขอขอบคุณพลังความร่วมมือจากทุกภาคส่วน ทุกท่านคือหัวใจสําคัญที่จะนํามาซึ่งความสําเร็จ ผมหวังเป็นอย่างยิ่งว่า การขับเคลื่อนประเทศไทยในด้านศิลปวัฒนธรรมให้ก้าวไปสู่ระดับสากล จะต้องเกิดจากแรงสนับสนุนจากทุกท่านอย่างต่อเนื่อง เพื่อช่วยสร้างงานศิลปวัฒนธรรมและเศรษฐกิจไทยให้เข้มแข็ง เติบโตได้อย่างมั่นคง และยั่งยืนตลอดไป
ผมขอเริ่มพิธีการส่งมอบธงสัญลักษณ์โครงการการแสดงศิลปกรรมร่วมสมัยนานาชาติ ไทยแลนด์ เบียนนาเล่ โดยส่งมอบต่อไปที่จังหวัดเชียงราย เพื่อให้โครงการฯ ได้ขับเคลื่อนและดําเนินการในฐานะทูตทางวัฒนธรรมที่จะเชื่อมและกระชับสัมพันธไมนตรีกับนานาประเทศให้แน่นแฟ้นต่อไป
ขอบคุณครับ
------------------------
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ สั่งคุมเข้มขนส่งสาธารณะเข้มงวด 10 มาตรการ
วันศุกร์ที่ 10 ธันวาคม 2564
โฆษกรัฐบาล เผย นายกฯ สั่งคุมเข้มขนส่งสาธารณะเข้มงวด 10 มาตรการ
โฆษกรัฐบาล เผย นายกฯ สั่งคุมเข้มขนส่งสาธารณะเข้มงวด 10 มาตรการ เพื่อประชาชนเดินทางกลับภูมิลําเนา ท่องเที่ยวปีใหม่ปลอดภัยโควิด
วันนี้ 10 ธ.ค. 64 นายธนกร  วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์  จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้มีการคุมเข้มการเดินทางของรถขนส่งสาธารณะทุกประเภทให้เป็นไปตามมาตรการควบคุมการแพร่ระบาดของโควิด-19 เพื่อรองรับการเดินทางของประชาชนในช่วงเทศกาลปีใหม่ 2565 และสอดรับกับนโยบายเปิดประเทศ โดยกรมการขนส่งทางบกได้ปรับปรุงมาตรการปฏิบัติเพื่อควบคุมการแพร่ระบาดโควิด-19 จํานวน 10 ข้อ โดยขอให้ผู้ประกอบการขนส่งปฏิบัติตามอย่างเคร่งครัด ดังนี้
1. คัดกรองผู้โดยสารและตรวจวัดอุณหภูมิก่อนการให้บริการ ต้องไม่เกิน 37.5 องศาเซลเซียส
2. กํากับ ดูแล ให้พนักงานขับรถหรือผู้ให้บริการ และผู้โดยสาร สวมหน้ากากอนามัยหรือหน้ากากผ้าตลอดการเดินทาง
3. ทําความสะอาดพื้นผิวสัมผัสภายในรถด้วยแอลกอฮอล์หรือน้ํายาฆ่าเชื้อทั้งก่อนและหลังการให้บริการ ทุก 2 ชั่วโมง
4. จัดให้มีจุดบริการล้างมือด้วยสบู่ หรือแอลกอฮอล์เจล หรือน้ํายาฆ่าเชื้อ สําหรับพนักงานขับรถและผู้โดยสารล้างมือก่อนขึ้นรถ
5. งดให้บริการอาหารบนรถในระหว่างการเดินทาง (เว้นแต่กรณีที่มีเหตุจําเป็น)
6. จําหน่ายตั๋วโดยสารล่วงหน้า ผ่านทางโทรศัพท์ เว็บไซต์ แอพพลิเคชั่น เพื่อความสะดวก หรือจัดคิวการเข้าซื้อตั๋วให้เป็นไปตามมาตรการเว้นระยะห่างทางสังคม
7. จัดเก็บข้อมูลของผู้โดยสาร โดยให้ลงทะเบียน “ไทยชนะ” หรือแพลตฟอร์ม “THAI SAVE THAI (TST)” ก่อนการเดินทาง
8. หยุดหรือจอดรถให้ผู้โดยสารลงจากรถในสถานที่หยุดหรือจอดตามที่กําหนดไว้
9. จัดให้มีการระบายอากาศภายในรถโดยสารปรับอากาศทุก 2 ชม.
10. สําหรับรถจักรยานยนต์ (จยย.) สาธารณะ ควรทําความสะอาดแฮนด์รถ  เบาะนั่ง และหมวกกันน็อกสําหรับผู้โดยสารด้วยแอลกอฮอล์ หรือน้ํายาฆ่าเชื้อ สําหรับประชาชนที่ใช้บริการ และควรงดการพูดคุยในระหว่างใช้บริการเพื่อลดความเสี่ยงการแพร่กระจายของเชื้อโรค
โฆษกประจําสํานักนายกรัฐมนตรี กล่าวเพิ่มเติมว่า ในช่วงปีใหม่นี้คาดว่าประชาชนจะมีการวางแผนเดินทางท่องเที่ยวและกลับภูมิลําเนาเป็นจํานวนมาก ขอให้ทุกคนป้องกันตนเองแบบสูงสุดครอบจักรวาล เป็นสิ่งสําคัญในการควบคุมการแพร่ระบาดโควิด-19 ทุกสายพันธุ์ได้
ในส่วนของผู้ประกอบการขนส่งสาธารณะขอให้ปฏิบัติและควบคุม กํากับ ดูแลการให้บริการให้เป็นไปตามมาตรการป้องกันโรคตามที่จังหวัดหรือคณะกรรมการโรคติดต่อจังหวัดแต่ละจังหวัดกําหนดอย่างเคร่งครัด เพื่อควบคุมการแพร่ระบาดโควิด-19
"จากสถานการณ์ยอดผู้ติดเชื้อโควิด-19 ของไทยอยู่ในระดับลดลง ประชาชนได้รับวัคซีนทําให้มั่นใจกลับมาใช้ชีวิตปกติมากขึ้น ทั้งทํางานและท่องเที่ยวโดยเฉพาะในช่วงเทศกาลปีใหม่มีการวางแผนเดินทางกลับภูมิลําเนา  นายกรัฐมนตรี มีความห่วงใยพี่น้องประชาชนในการใช้รถ ใช้ถนน โดยเฉพาะการเดินทางโดยรถขนส่งสาธารณะ กําชับให้หน่วยงานที่เกี่ยวข้องเข้มงวดในมาตรการต่างๆ เพื่อควบคุมการแพร่ระบาดโควิด-19 อยากเห็นคนไทยมีความสุขในช่วงเทศกาลส่งท้ายปีเก่าต้อนรับปีใหม่ เดินทางด้วยความมั่นใจและปลอดภัย โดยรัฐบาลจะทําทุกอย่างเต็มที่ในการบริหารจัดการสถานการณ์โควิด-19 เพื่อไม่ต้องกลับมาใช้มาตรการล็อกดาวน์อีก" นายธนกร กล่าว
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีลงนามบันทึกข้อตกลงความร่วมมือทางวิชาการ กับสถาบันเทคโนโลยีพระจอมเกล้าเจ้าคุณทหารลาดกระบัง
วันจันทร์ที่ 15 สิงหาคม 2565
สถาบันการบินพลเรือน จัดพิธีลงนามบันทึกข้อตกลงความร่วมมือทางวิชาการ กับสถาบันเทคโนโลยีพระจอมเกล้าเจ้าคุณทหารลาดกระบัง
...
สถาบันการบินพลเรือน (สบพ.) รัฐวิสาหกิจสังกัด กระทรวงคมนาคม จัดพิธีลงนามบันทึกข้อตกลงความร่วมมือทางวิชาการกับสถาบันเทคโนโลยีพระจอมเกล้าเจ้าคุณทหารลาดกระบัง โดยมี นางสาวภัคณัฏฐ์ มากช่วย ผู้ว่าการสถาบันการบินพลเรือน และ ผู้ช่วยศาสตราจารย์ ดร. เสริมศักดิ์ อยู่เย็น คณบดีวิทยาลัยอุตสาหกรรมการบินนานาชาติ สถาบันเทคโนโลยีพระจอมเกล้าเจ้าคุณทหารลาดกระบัง เป็นผู้ร่วมลงนาม พร้อมด้วย ดร. ศิริพร เย็นเปี่ยม ที่ปรึกษาคณะอนุกรรมาธิการด้านคมนาคมทางอากาศ หัวหน้าศูนย์นวัตกรรมและบริการ และอาจารย์วิทยาลัยอุตสาหกรรมการบินนานาชาติ สถาบันเทคโนโลยีพระจอมเกล้าเจ้าคุณทหารลาดกระบัง ร่วมเป็นสักขีพยาน เมื่อวันที่ 15 สิงหาคม 2565 ณ สบพ. กรุงเทพฯ
การจัดพิธีลงนามครั้งนี้ เป็นการลงนามในบันทึกข้อตกลงความร่วมมือทางวิชาการ โดยมีวัตถุประสงค์เพื่อมุ่งผลสัมฤทธิ์ในการพัฒนาอุตสาหกรรมด้านการบิน ซึ่งสถาบันการบินพลเรือนเป็นสมาชิกโครงการ ICAO TRAINAIR PLUS ระดับ Regional Training Centre of Excellence (RTCE) ได้รับการรับรองความเชี่ยวชาญใน 2 สาขา ได้แก่ Air Navigation Services และ Flight Safety Management สามารถจัดหลักสูตรฝึกอบรมที่มีมาตรฐานสากล และวิทยาลัยอุตสาหกรรมการบินนานาชาติ สถาบันเทคโนโลยีพระจอมเกล้าเจ้าคุณทหารลาดกระบัง เป็นสถาบันการศึกษาที่เน้นด้านการบินและวิศวกรรมศาสตร์ ให้บริการด้านวิชาการแก่นักศึกษา การเป็นพันธมิตรร่วมกันจึงนับเป็นจุดเริ่มต้นที่ดีในก้าวสู่อุตสาหกรรมด้านการบิน
นางสาวภัคณัฏฐ์ มากช่วย ผู้ว่าการสถาบันการบินพลเรือน กล่าวว่า ความร่วมมือในครั้งนี้ จะมุ่งเน้นเทคโนโลยีใหม่ นั่นคือ Unmanned aircraft systems หรือ UAS และ Unmanned aircraft systems traffic management หรือ UTM ซึ่งเป็นเรื่องที่มีศักยภาพอีกมากในการร่วมมือพัฒนาด้านวิชาการ งานวิจัย และสร้างหลักสูตรการเรียนรู้ อีกทั้งยังเป็นได้ทั้งในรูปแบบห้องเรียน และระบบ e-Learning โดยอาศัยความเชี่ยวชาญจากทั้งสองสถาบัน ซึ่งความร่วมมือในการวิจัยระบบ ATM UTM ได้ร่วมกับนักวิจัยจากบริษัท วิทยุการบินแห่งประเทศไทย จํากัด อีกด้วย โดยมี Prof Daniel Delahaya จาก ENAC ในการให้ความรู้ ซึ่งจะช่วยส่งเสริมคุณภาพในความร่วมมือครั้งนี้ให้เป็นที่ยอมรับในสากล และเพิ่มขีดความสามารถในการแข่งขัน ตลอดจนสามารถเพิ่มมูลค่าทางเศรษฐกิจของประเทศต่อไป
รัฐบาลไทย-ข่าวทำเนียบรัฐบาล-โครงการช่วยชาวไร่ตัดอ้อยสด ปี 63-64 ลดการเผาได้ร้อยละ 23.23
วันจันทร์ที่ 13 ธันวาคม 2564
โครงการช่วยชาวไร่ตัดอ้อยสด ปี 63-64 ลดการเผาได้ร้อยละ 23.23
วันเสาร์ที่ 11 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเผยผลการดําเนินโครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM2.5 เมื่อฤดูการผลิตปี 2563/64 ที่จ่ายเงินช่วยเหลือเสร็จสิ้นไปแล้วเมื่อวันที่ 30 ก.ย.64 โดยเกษตรกรที่ตัดอ้อยสดคุณภาพดีไม่ถูกไฟไหม้ส่งให้โรงงานได้รับเงินช่วยเหลือในอัตรา 120 บาท/ตัน มีเกษตรกรได้รับประโยชน์ 122,613 ราย คิดเป็นเงินรวม 5,933 ล้านบาท มีปริมาณอ้อยสดส่งโรงงาน 49 ล้านตัน เมื่อเปรียบเทียบกับฤดูการผลิตในปีก่อนพบว่า พื้นที่เก็บเกี่ยวอ้อยไฟไหม้ลดลงจาก 5.7 ล้านไร่ เหลือเพียง 2.87 ล้านไร่ หรือลดลงร้อยละ 23.23 ปริมาณอ้อยไฟไหม้ลดจาก 37 ล้านตัน เหลือ 17.6 ล้านตัน และยังช่วยลดต้นทุนในการตัดอ้อยสดของชาวไร่อ้อย จูงใจให้เกษตรกรตัดอ้อยสดส่งโรงงาน ลดการเผาได้มากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตฯ จัดกิจกรรมจิตอาสา “มีแล้วแบ่งปัน” มูลนิธิช่วยคนปัญญาอ่อนแห่งประเทศไทย
วันจันทร์ที่ 28 มิถุนายน 2564
ก.อุตฯ จัดกิจกรรมจิตอาสา “มีแล้วแบ่งปัน” มูลนิธิช่วยคนปัญญาอ่อนแห่งประเทศไทย
นายบรรจง สุกรีฑา และ นายใบน้อย สุวรรณชาตรี ผู้ตรวจราชการกระทรวงอุตสาหกรรม  ได้รับมอบหมายจาก ปลัดกระทรวงอุตสาหกรรม ให้เป็นผู้แทนทํากิจกรรมจิตอาสา  ณ ที่ทําการมูลนิธิฯ ถนนเพชรบุรี เขตราชเทวี กรุงเทพฯ
วันนี้ (28 มิถุนายน 2564) นายบรรจง สุกรีฑา และ นายใบน้อย สุวรรณชาตรี ผู้ตรวจราชการกระทรวงอุตสาหกรรม ได้รับมอบหมายจาก ปลัดกระทรวงอุตสาหกรรม ให้เป็นผู้แทนทํากิจกรรมจิตอาสา “มีแล้วแบ่งปัน” มอบสิ่งของอุปโภคบริโภค ได้แก่ น้ําดื่ม นม น้ําตาลทราย ขนมจีบซาลาเปา แอลกอฮอล์ฆ่าเชื้อโรค หน้ากากอนามัย ของใช้ในชีวิตประจําวัน ของผู้บริหารและข้าราชการ สปอ. ร่วมบริจาคให้กับ มูลนิธิช่วยคนปัญญาอ่อนแห่งประเทศไทยในพระบรมราชินูปถัมภ์ โดยมี นายสุริยะ ประสาทบัณฑิตย์ รองประธานมูลนิธิฯ คนที่ 1 เป็นตัวแทนรับมอบ และจะนําไปส่งมอบต่อให้ศูนย์ย่อยในกํากับ จํานวน 6 แห่งในเขตกรุงเทพฯ
โดยกิจกรรมดังกล่าวจัดขึ้นเพื่อเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา โดยมีกรรมการ ผู้บริหารของมูลนิธิฯ คุณวิภารัตน์ ฉิมบุรุษ รองผู้จัดการฝ่ายประสานรัฐกิจ บจก. ซีพีแรม นางพงษ์ศิริ วรรณศรี ผู้อํานวยการกองตรวจราชการ และข้าราชการ สํานักงานปลัดกระทรวงอุตสาหกรรม เข้าร่วมกิจกรรมดังกล่าว ณ ที่ทําการมูลนิธิฯ ถนนเพชรบุรี เขตราชเทวี กรุงเทพฯ
รัฐบาลไทย-ข่าวทำเนียบรัฐบาล-Govt Spokesperson: PM thanks for smoothly-run censure debate
วันจันทร์ที่ 6 กันยายน 2564
Govt Spokesperson: PM thanks for smoothly-run censure debate
Govt Spokesperson: PM thanks for smoothly-run censure debate
September 4, 2021, at 1030hrs, at Sappaya-Sapasathan (Parliament House), Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha thanked for all the votes he received from the MPs, both in favor and against, and for the uneventful censure debate. This was also a good opportunity for the Government to clarify several issues of current interest, as its important duties for the time being are to safeguard people's health and wellbeing, and to implement economic rehabilitation schemes. He also confirmed the coalition parties' strength and joint responsibility to tackle the COVID-19 situation in a bid to lead the country out of the crisis for the people's life to return to normalcy.
Results of the censure debate voting are as follows:
1)Prime Minister and Defense Minister Gen. Prayut Chan-o-cha: 264 votes in favor, 208 against, and 3 abstentions
2)Deputy Prime Minister and Public Health Minister Anutin Charnvirakul: 269 votes in favor, 196 against, and 11 abstentions
3)Labor Minister Suchart Chomklin: 263 votes in favor, 201 against, and 10 abstentions
4)Transport Minister Saksayam Chidchob: 269 votes in favor, 195 against, and 10 abstentions
5)Agriculture and Cooperatives Minister Chalermchai Sri-on: 270 votes in favor, 199 against, and 8 abstentions
6)Digital Economy and Society Minister Chaiwut Thanakamanusorn: 267 votes in favor, 202 against, and 9 abstentions
The Prime Minister and five ministers won a vote of confidence from the House.
รัฐบาลไทย-ข่าวทำเนียบรัฐบาล-โฆษกรัฐบาลสวน “ปลอดประสพ” นายกฯ ตั้งใจเข้ามาเพื่อเปลี่ยนแปลงแก้ไข เน้นทำงานมากกว่าเล่นเกมการเมือง ลั่น “บิ๊กตู่” คือผู้นำที่ดีตั้งใจทำงานเพื่อประชาชน ขอทุกฝ่ายเพลาการเมือง
วันศุกร์ที่ 6 พฤษภาคม 2565
โฆษกรัฐบาลสวน “ปลอดประสพ” นายกฯ ตั้งใจเข้ามาเพื่อเปลี่ยนแปลงแก้ไข เน้นทํางานมากกว่าเล่นเกมการเมือง ลั่น “บิ๊กตู่” คือผู้นําที่ดีตั้งใจทํางานเพื่อประชาชน ขอทุกฝ่ายเพลาการเมือง
โฆษกรัฐบาลสวน “ปลอดประสพ” นายกฯ ตั้งใจเข้ามาเพื่อเปลี่ยนแปลงแก้ไข เน้นทํางานมากกว่าเล่นเกมการเมือง ลั่น “บิ๊กตู่” คือผู้นําที่ดีตั้งใจทํางานเพื่อประชาชน ขอทุกฝ่ายเพลาการเมือง
วันที่ 6 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายปลอดประสพ สุรัสวดี อดีตรองนายกรัฐมนตรี ระบุว่า ประเทศไทยเป็นอะไรไปแล้ว สังคมถดถอย ตกต่ํา ถ้าได้ผู้นําใหม่น่าจะดีว่า พล.อ.ประยุทธ์ จันทร์โอชา นายกฯ และ รมว.กลาโหม เข้ามาบริหารประเทศโดยผ่านการโหวตของ ส.ส.ส่วนใหญ่ในสภาฯ ซึ่งถือเป็นเสียงตัวแทนของประชาชนที่เลือกท่านนายกฯ ให้เข้ามาแก้ปัญหาของประชาชนที่มีมากมายในขณะนั้น เนื่องจากรัฐบาลชุดที่แล้วปล่อยให้มีการทุจริตมากมายจนประชาชนรับไม่ได้ อดีตรัฐมนตรีหลายคนก็ถูกตัดสินจําคุก ทั้งนี้ พล.อ.ประยุทธ์มีความเหมาะสมมากที่สุด เพราะมีความเด็ดขาดกับการทุจริต ทุกนโยบายของรัฐบาลก็เข้าถึงตั้งแต่ระดับรากหญ้า จนประชาชนต่างเรียกร้องให้มีการขยายโครงการออกไปเรื่อยๆ ยืนยันว่า พล.อ.ประยุทธ์คือทางออกที่ดีที่สุดในปัจจุบัน มีนโยบายที่ดีที่สุด และสามารถนําไปปฏิบัติได้จริง
“นายกฯ ตั้งใจเข้ามาเพื่อเปลี่ยนแปลงแก้ไข ไม่เน้นแก้ตัวแล้วโยนผิดให้คนอื่นเหมือนรัฐบาลในอดีต นายกฯ เน้นทํางานมากกว่าเล่นเกมการเมือง ขอให้ทุกฝ่ายเพลาการเมืองลงบ้าง ที่สําคัญ จริงจังกับการทุจริตและการปฏิบัติหน้าที่โดยมิชอบ ซึ่งนายปลอดประสพน่าจะทราบดี หลังถูกศาลฎีกาพิพากษา จําคุก 1 ปี 8 เดือน โดยไม่รอลงอาญา ในคดีโยกย้ายไม่ชอบ ตามความผิดตามมาตรา 157” นายธนกร กล่าว
รัฐบาลไทย-ข่าวทำเนียบรัฐบาล-นายกฯ สั่งการหน่วยงานดูแลพื้นที่สำเพ็ง เตือนพื้นที่ชุมชนแออัด-หน่วยงานที่รับผิดชอบ ให้เฝ้าระวังตรวจสอบคุณภาพอุปกรณ์ไฟฟ้า เพื่อไม่ให้เกิดการสูญเสีย ยืนยันทำงานเพื่อส่วนร่วมทุกมิติ
วันจันทร์ที่ 27 มิถุนายน 2565
นายกฯ สั่งการหน่วยงานดูแลพื้นที่สําเพ็ง เตือนพื้นที่ชุมชนแออัด-หน่วยงานที่รับผิดชอบ ให้เฝ้าระวังตรวจสอบคุณภาพอุปกรณ์ไฟฟ้า เพื่อไม่ให้เกิดการสูญเสีย ยืนยันทํางานเพื่อส่วนร่วมทุกมิติ
นายกฯ สั่งการหน่วยงานดูแลพื้นที่สําเพ็ง เตือนพื้นที่ชุมชนแออัด-หน่วยงานที่รับผิดชอบ ให้เฝ้าระวังตรวจสอบคุณภาพอุปกรณ์ไฟฟ้า เพื่อไม่ให้เกิดการสูญเสีย ยืนยันทํางานเพื่อส่วนร่วมทุกมิติ ไม่เลือกปฏิบัติ
วันที่ 27 มิถุนายน 2565 เวลา 14.50 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทําเนียบรัฐบาล ภายหลังเป็นประธานการประชุมคณะกรรมการนโยบายที่ดินแห่งชาติ ครั้งที่ 2/2565 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชน เผยสั่งการให้หน่วยงานที่เกี่ยวข้องลงไปดูแลพื้นที่ไฟไหม้สําเพ็ง พร้อมฝากเตือนพื้นที่ชุมชนแออัดให้เฝ้าระวัง โดยเฉพาะเครื่องไม้เครื่องมือ อุปกรณ์ไฟฟ้าต่าง ๆ ที่เก่า ไม่ทันสมัย ซึ่งเป็นหน้าที่ของหน่วยงานที่รับผิดชอบในการตรวจสอบคุณภาพเครื่องมือให้ดี เพื่อไม่ให้เกิดการสูญเสียเกิดขึ้นอีก
นอกจากนี้ นายกรัฐมนตรีกล่าวถึงเรื่องผลโพลว่า ผลโพลเป็นเพียงการสํารวจ ซึ่งแต่ละโพลที่สํารวจก็มีผลไม่ตรงกัน ขอให้ดูและฟังไว้ โดยประเมินผลจากการทํางาน ผลสัมฤทธิ์เป็นหลัก ซึ่งนายกฯ ทํางานเพื่อส่วนร่วมในทุกมิติอยู่แล้ว ไม่ได้เลือกปฏิบัติ โดยแต่ละงานมีความยาก ง่าย ในการแก้ไขปัญหาที่ต่างกัน เราต้องดูแลคนทั้งประเทศให้ได้รับการดูแลที่ทั่วถึงซึ่งเป็นความตั้งใจ และเจตนารมณ์ ทั้งนี้ การบริหารงานกับคนหมู่มากย่อมพบปัญหา อุปสรรค ต้องใช้หน่วยงานหลายหน่วยเพื่อบูรณาการการทํางานให้ได้ร้อยเปอร์เซ็นต์ ขึ้นอยู่กับความเอาใจใส่ของเจ้าหน้าที่รัฐ และขึ้นอยู่กับความร่วมมือของประชาชนเป็นสิ่งสําคัญ ในการตัดสินใจดําเนินการงานต่าง ๆ ต้องได้รับความเห็นชอบจากประชาชนว่าจะสามารถดําเนินการได้หรือไม่
รัฐบาลไทย-ข่าวทำเนียบรัฐบาล-รมว.พม. ชูทำงานแบบบูรณาการ เพื่อคุณภาพชีวิตยุคใหม่ ดูแลทุกวัย ยกระดับสวัสดิการ ในงานเสวนา "Better Thailand Open Dialogue"
วันจันทร์ที่ 23 พฤษภาคม 2565
รมว.พม. ชูทํางานแบบบูรณาการ เพื่อคุณภาพชีวิตยุคใหม่ ดูแลทุกวัย ยกระดับสวัสดิการ ในงานเสวนา "Better Thailand Open Dialogue"
รมว.พม. ชูทํางานแบบบูรณาการ เพื่อคุณภาพชีวิตยุคใหม่ ดูแลทุกวัย ยกระดับสวัสดิการ ในงานเสวนา "Better Thailand Open Dialogue"
วันที่ 20 พ.ค. 65เวลา 13.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ร่วมเสวนาในหัวข้อ คุณภาพชีวิตยุคใหม่ ดูแลทุกวัย ยกระดับสวัสดิการ ในงานเสวนา Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม โดยมี นายอนุทิน ชาญวีรกูล รองนายกรัฐบนตรีและรัฐมนตรีว่าการกระทรวงสาธารณสุข นางสาวตรีนุช เทียนทอง รัฐมนตรีว่าการกระทรวงศึกษาธิการ และนางสาวอ้อนฟ้า เวชชาชีวะ เลขาธิการสํานักงานคณะกรรมการพัฒนาระบบราชการ ร่วมเสวนา ณ ห้องประชุมรอยัล พารากอน ฮอลล์ห้างสรรพสินค้า สยามพารากอน
นายจุติกล่าวว่า รัฐบาลทํางานแบบบูรณาการ ซึ่งกระทรวง พม. ทํางานเพียงหน่วยงานเดียวย่อมไม่สําเร็จ เราจําเป็นต้องทํางานร่วมกับกระทรวงอื่นๆ เพื่อให้ได้ผลสําเร็จ จากสถานการณ์โควิด - 19จะเห็นเป็นตัวอย่าง โดยนายกรัฐมนตรีได้ประกาศว่าจะรักษาชีวิตของคนไทย และป้องกันไม่ให้คนไทยเจ็บป่วย ซึ่งสิ่งที่เห็นคือ นอกจากความร่วมมือของประชาชนแล้ว ทุกกระทรวงได้ร่วมมือช่วยกันทํางาน และเราโชคดีที่มีฐานการแพทย์ที่เข้มแข็งและครอบคลุมทั่วถึง เพื่อที่ดูแลคนไทยทั้งประเทศ รวมทั้ง อสม. คอยดูแลประชาชนในพื้นที่ ทั้งนี้ ประชาชนคือสิ่งสําคัญที่สุด ทุกกระทรวงจึงมีการบูรณาการที่ดี ซึ่งเกิดจากการดําเนินงานของรัฐบาล
นายจุติกล่าวต่อไปว่า กระทรวง พม. ได้จัดบริการแบบจุดเดียวเบ็ดเสร็จ หรือ One Stop Service สําหรับคนพิการ เนื่องจากทราบว่ามีปัญหามาก โดยบูรณาการร่วมกับกระทรวงสาธารณสุขและกระทรวงมหาดไทย เพื่อช่วยทําบัตรประจําตัวคนพิการ ในขณะเดียวกันประเทศไทยมีปัญหาเรื่องแม่เลี้ยงเดี่ยวจํานวนมาก กระทรวง พม. จึงได้บูรณาการร่วมกับกระทรวงศึกษาธิการ ในการดูแลเด็กที่มีปัญหาการตั้งครรภ์ในวัยที่ไม่พร้อม รวมไปถึงกระทรวงมหาดไทย กระทรวงสาธารณสุข และกระทรวงแรงงาน ในการช่วยกันดูแลและหางานทํา เพื่อให้เด็กมีอนาคตต่อไป ซึ่งเด็กเหล่านี้ต้องได้รับคําแนะนํา เพราะยังไม่มีประสบการณ์ในการใช้ชีวิต หากเราไม่ได้บูรณการร่วมกัน สิ่งเหล่านี้ย่อมจะเกิดขึ้นไม่ได้
นายจุติกล่าวเพิ่มเติมว่า สําหรับความมั่นคงด้านที่อยู่อาศัย 2 ปีที่ผ่านมา กระทรวง พม. ได้ดําเนินโครงการบ้านเคหะสุขประชา สําหรับผู้มีรายได้น้อย เป็นบ้านเช่าราคาถูก เริ่มต้น 999 บาทต่อเดือน ซึ่งเป็นค่าเช่าที่ต่ํากว่าท้องตลาด 40 เปอร์เซ็นต์ โดยมีแนวคิดที่เปลี่ยนจากการทํากําไรเชิงพาณิชย์เป็นกําไรเชิงสังคม ส่วนความมั่นคงด้านอาชีพ กระทรวง พม. ได้สร้างอาชีพใหม่หลังโควิด - 19 อาทิ อาชีพเชฟอาหารไทยและบัตเลอร์ (Butler) ซึ่งเป็นอาชีพที่สามารถต้อนรับชาวต่างประเทศได้
รัฐบาลไทย-ข่าวทำเนียบรัฐบาล-นายกฯ ร่วมประชุมสุดยอดอาเซียน-รัสเซีย ครั้งที่ 4 ยินดีอาเซียน-รัสเซียมุ่งผลักดันความร่วมมือบนพื้นฐานของการมีผลประโยชน์ร่วมกัน
วันพฤหัสบดีที่ 28 ตุลาคม 2564
นายกฯ ร่วมประชุมสุดยอดอาเซียน-รัสเซีย ครั้งที่ 4 ยินดีอาเซียน-รัสเซียมุ่งผลักดันความร่วมมือบนพื้นฐานของการมีผลประโยชน์ร่วมกัน
นายกฯ ร่วมประชุมสุดยอดอาเซียน-รัสเซีย ครั้งที่ 4 ยินดีอาเซียน-รัสเซียมุ่งผลักดันความร่วมมือบนพื้นฐานของการมีผลประโยชน์ร่วมกัน
วันนี้ (28 ตุลาคม 2564) เวลา 14.00 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการประชุมสุดยอดอาเซียน-รัสเซีย ครั้งที่ 4 ผ่านระบบการประชุมทางไกล พร้อมผู้นําสมาชิกอาเซียน และนายวลาดิมีร์ ปูติน ประธานาธิบดีแห่งสหพันธรัฐรัสเซีย ซึ่งนายธนกร วังบุญคงชนะ โฆษกประจําสํานักนายกรัฐมนตรี เปิดเผยสาระสําคัญของการประชุม ดังนี้
ประธานาธิบดีรัสเซียเน้นย้ําการเสริมสร้างความสัมพันธ์อาเซียน-รัสเซีย ซึ่งถือเป็นความสัมพันธ์เชิงยุทธศาสตร์ที่มีผลอย่างเป็นรูปธรรม ทั้งในด้านการเมือง เศรษฐกิจ สังคม อย่างไรก็ดี ประเด็นที่รัสเซียให้ความสําคัญ คือ การสร้างความร่วมมือที่มีพลวัต การเสริมสร้างความมั่นคง และการฟื้นฟูภายหลังสถานการณ์โควิด-19 ซึ่งเป็นประโยชน์ต่อทั้งสองฝ่าย นอกจากนี้ รัสเซียสนับสนุนให้มีการเพิ่มพูนความร่วมมือด้านความมั่นคงในภูมิภาค
นายกฯ กล่าวยินดีที่อาเซียนและรัสเซียได้ยกระดับความสัมพันธ์เป็นหุ้นส่วนทางยุทธศาสตร์มาถึง 3 ปีแล้ว ไทยชื่นชมบทบาทที่สร้างสรรค์ของรัสเซียต่อโครงสร้างสถาปัตยกรรมในภูมิภาคที่มีอาเซียนเป็นแกนกลาง ทําให้ความร่วมมือระหว่างอาเซียนกับรัสเซียมีความก้าวหน้า และมีผลลัพธ์ที่เป็นรูปธรรมในทุกมิติ ท่ามกลางช่วงเวลาที่ท้าทายนี้
ด้านการเมืองและความมั่นคง ไทยสนับสนุนให้รัสเซียพิจารณาส่งเสริมความร่วมมือที่สอดคล้องกับสาขาที่ระบุในมุมมองอาเซียนต่ออินโด-แปซิฟิก บนหลักการ 3 เอ็ม คือ การไว้เนื้อเชื่อใจซึ่งกันและกัน การเคารพซึ่งกันและกัน และการมีผลประโยชน์ร่วมกัน
ด้านเศรษฐกิจ นายกฯ เห็นว่าอาเซียนกับรัสเซียยังมีศักยภาพที่จะขยายความร่วมมือด้านการค้าและการลงทุนระหว่างกันได้อีกมาก ไทยยังสนับสนุนข้อเสนอของรัสเซียในการประกาศให้ปี 2565 เป็นปีแห่งความร่วมมือด้านวิทยาศาสตร์และเทคโนโลยีอาเซียน-รัสเซีย เพื่อต่อยอดความร่วมมือด้านวิทยาศาสตร์และเทคโนโลยีที่รัสเซียมีความเชี่ยวชาญ นอกจากนี้ ไทยให้ความสําคัญกับความร่วมมือภายใต้โมเดลเศรษฐกิจ BCG โดยเฉพาะในด้านพลังงานทางเลือก และพลังงานหมุนเวียน เนื่องจากสามารถนําไปสู่การเจริญเติบโตที่สมดุล ยั่งยืน และครอบคลุมร่วมกันต่อไป
นายกฯ กล่าวว่า ข้อเสนอ Greater Eurasian Partnership ของประธานาธิบดีปูติน สามารถเชื่อมโยงกับแผนแม่บทว่าด้วยความเชื่อมโยงระหว่างกันในอาเซียน ค.ศ. 2025 ตามแนวคิดการเชื่อมโยงยุทธศาสตร์ความเชื่อมโยงต่าง ๆ เพื่อขับเคลื่อนความเป็นหุ้นส่วนระหว่างภูมิภาคเพื่อการฟื้นฟูจากโควิด-19 ผ่านการพัฒนาโครงสร้างพื้นฐานและระบบขนส่งที่ทันสมัยและยั่งยืน การสร้างความเข้มแข็งให้กับห่วงโซ่อุปทานโลก และการใช้ประโยชน์จากเทคโนโลยีดิจิทัล
ทั้งนี้ นายกรัฐมนตรีหวังว่าจะได้ให้การต้อนรับประธานาธิบดีปูตินที่ประเทศไทยในโอกาสที่ไทยเป็นเจ้าภาพเอเปคปี 2565
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 11 จังหวัดประจำวันที่ 13 พฤศจิกายน 2564 เวลา 17.00 น. สัญจรผ่านได้ 19 สายทาง ไม่สามารถสัญจรผ่านได้ 11 สายทาง
วันเสาร์ที่ 13 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 11 จังหวัดประจําวันที่ 13 พฤศจิกายน 2564 เวลา 17.00 น. สัญจรผ่านได้ 19 สายทาง ไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 13 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด รวม 30 สายทาง สัญจรผ่านได้ 19 สายทาง และไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 13 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ขอนแก่น ร้อยเอ็ด หนองบัวลําภู พระนครศรีอยุธยา เพชรบุรี สุพรรณบุรี และนครปฐม รวม 30 สายทาง สามารถสัญจรผ่านได้ 19 สายทาง และไม่สามารถสัญจรผ่านได้ 10 สายทาง แบ่งเป็น น้ําท่วมสูง 9 สายทาง (9 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง บร.018 สะพานชุมชนข้ามแม่น้ํามูล อําเภอสตึก จังหวัดบุรีรัมย์ น้ําท่วมสูง 60 เซนติเมตร (ช่วง กม. ที่ 1+250 - 1+725)
5. สายทาง รอ.015 สะพานสามสัมพันธ์ (สะพานข้ามแม่น้ํามูล) อําเภอโพนทราย จังหวัดร้อยเอ็ด น้ําท่วมสูง 40 เซนติเมตร (ช่วง กม. ที่ 0+010 - 0+810)
6. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 80 เซนติเมตร (ช่วง กม. ที่ 2+050 - 3+500)
7. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 3+575 - 6+550)
8. สายทาง อย.3049 แยก ทล.340 (กม.ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 5+200 - 8+530)
9. สายทาง สพ.005 สะพานบางแม่หม้าย - บางเลน อ.บางปลาม้า จังหวัดสุพรรณบุรี น้ําท่วมสูง 50 เซนติเมตร (ช่วง กม. ที่ 0+100 - 0+800)
10. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วมสูง 40 เซนติเมตร (ช่วง กม. ที่ 0+300)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัย พร้อมจัดเจ้าหน้าที่เตรียมเข้าฟื้นฟูซ่อมแซมทันทีหลังน้ําลด และเข้าช่วยเหลือประชาชนอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ดีอีเอส เตือนปชช.อย่าหลงเชื่อข่าวปลอมอ้างชื่อกรุงไทย-ออมสิน
วันเสาร์ที่ 9 เมษายน 2565
ดีอีเอส เตือนปชช.อย่าหลงเชื่อข่าวปลอมอ้างชื่อกรุงไทย-ออมสิน
ดีอีเอส เตือนปชช.อย่าหลงเชื่อข่าวปลอมอ้างชื่อกรุงไทย-ออมสิน
โฆษกดีอีเอสเปิดข้อมูลสรุปสถานการณ์ข่าวปลอมรายสัปดาห์พบข่าวแบงก์กรุงไทยและออมสินถูกอ้างชื่อปล่อยสินเชื่อมีคนสนใจติดอันดับท็อปเท็น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่1–7เม.ย.65โดยศูนย์ต่อต้านข่าวปลอมยังพบการแอบอ้างชื่อธนาคารใหญ่ว่ามีแคมเปญปล่อยสินเชื่อดอกเบี้ยต่ําปรับเพิ่มวงเงินหรือเปิดให้ลงทะเบียนสินเชื่อผ่านแอปธนาคารซึ่งข่าวปลอมในประเด็นนี้มักได้รับความสนใจจากประชาชน
โดยในรอบสัปดาห์นี้ข่าวปลอมที่มีคนสนใจสูงสุด10อันดับได้แก่อันดับ1กรุงไทยร่วมกับบริษัทเอกชนปล่อยสินเชื่อเงินกู้โครงการคลินิกแก้หนี้ดอกเบี้ยร้อยละ1บาทอันดับ2ประเทศไทยเข้าสู่ฤดูฝนประจําปี2565ช่วงสงกรานต์เพราะมีปรากฏการณ์พายุ3ลูกอันดับ3กรุงไทยและออมสินร่วมกับบริษัทเอกชนปล่อยสินเชื่อเงินกู้24เดือนวงเงิน5,000-500,000บาทอันดับ4อากาศที่เย็นลงในไทยช่วงเม.ย. 65นี้เป็นปรากฏการณ์Polar Vorteดxอันดับ5มะเร็งรักษาหายได้ด้วยต้นกาฝากทับทิม
อันดับ6ผู้ที่ทานเนื้อวัวนมวัวเป็นประจําจะทําให้เลือดเป็นกรดและเชื้อไวรัสโควิด19เจริญเติบโตได้ง่ายอันดับ7ฃนมวัวมีสารไดออกซินทําให้เกิดโรคมะเร็งอันดับ8ประเทศไทยเข้าร่วมเป็นพันธมิตรกับสหรัฐฯในการจัดตั้งนาโต้2ส่งผลกระทบต่อการส่งออกทุเรียนไทยอันดับ9ธ.ออมสินเปิดให้ลงทะเบียนสินเชื่อเสริมพลังฐานรากปรับวงเงินเป็น100,000บาทผ่านแอปพลิเคชันMyMoและอันดับ10โฆษณาบนFacebookใช้ชื่อและโลโก้สํานักงานก.ล.ต.
ด้านภาพรวมของการมอนิเตอร์โดยศูนย์ฯพบข้อความที่เข้ามาจํานวน11,692,183ข้อความภายหลังการคัดกรองแล้วมีข้อความที่ต้องดําเนินการตรวจสอบ(Verify)ทั้งสิ้น241ข้อความรวมเรื่องที่ต้องดําเนินการตรวจสอบ126เรื่องโดยเป็นเรื่องโควิด20เรื่อง
นางสาวนพวรรณ กล่าวว่าขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์และขอความร่วมมืออย่าเชื่อในทันทีอย่าส่งต่อโดยไม่ได้ตรวจสอบกับองค์กรหรือหน่วยอ้างที่ถูกอ้างชื่อในข่าวโดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***************
รัฐบาลไทย-ข่าวทำเนียบรัฐบาล-กรมทางหลวง รายงานถานการณ์วันนี้ 13 พ.ย. 64 เวลา 12.30 น. พบทางหลวงสาย 41 ช่วง เขาบ่อ - ท่าทอง พื้นที่ อ.ทุ่งตะโก จ.ชุมพร ระดับน้ำยังสูง การจราจรผ่านไม่ได้แนะใช้เส้นทางเลี่ยงแทน
วันเสาร์ที่ 13 พฤศจิกายน 2564
กรมทางหลวง รายงานถานการณ์วันนี้ 13 พ.ย. 64 เวลา 12.30 น. พบทางหลวงสาย 41 ช่วง เขาบ่อ - ท่าทอง พื้นที่ อ.ทุ่งตะโก จ.ชุมพร ระดับน้ํายังสูง การจราจรผ่านไม่ได้แนะใช้เส้นทางเลี่ยงแทน
เร่งระบายน้ําคืนการสัญจรอํานวยความสะดวกปลอดภัยและช่วยเหลือประชาชนให้ได้รับความสะดวกปลอดภัยอย่างเต็มกําลังและทันท่วงที พบเหตุบนทางหลวงต้องการความช่วยเหลือโทร 1586 ฟรี 24 ชั่วโมง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยต่อประชาชนในพื้นที่ที่ได้รับผลกระทบจากสถานการณ์น้ําท่วมจากสถานการณ์ฝนตกหนักและฝนตกสะสมหลายพื้นที่บริเวณภาคใต้ที่ส่งผลกระทบให้การจราจรในหลายเส้นทางโดยเฉพาะทางหลวงหมายเลข 41 ตอน เขาบ่อ - ท่าทอง อําเภอทุ่งตะโก จังหวัดชุมพร จึงสั่งการให้กรมทางหลวง (ทล.) เร่งระบายน้ําและช่วยเหลือบรรเทาความเดือดร้อนให้กับประชาชนอย่างเต็มกําลัง และติดตามสถานการณ์จากประกาศจากกรมอุตุนิยมวิทยาเพื่อเฝ้าระวังและเตรียมพร้อมรับมืออุทกภัยตลอด 24 ชั่วโมง เพื่อให้ประชาชนได้รับความปลอดภัยและทันท่วงที โดยบูรณาการร่วมกับหน่วยงานที่เกี่ยวข้อง และให้รายงานผลการดําเนินงานมายังกระทรวงคมนาคม และประชาสัมพันธ์การดําเนินการไปยังสื่อมวลชนและประชาชนให้รับทราบ พร้อมขอให้ประชาชนบริเวณพื้นที่เสี่ยงภัยในภาคใต้ ระวังอันตรายจากฝนตกหนักและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลากได้ สําหรับสถานการณ์วันนี้ 13 พฤศจิกายน 2564 เวลา 12.30 น. พบทางหลวงถูกน้ําท่วม ดินสไลด์ จํานวน 4 จังหวัด 5 สายทาง จํานวน 11 แห่ง โดยทางหลวงในจังหวัดที่ได้รับผลกระทบจากอุทกภัย 4 จังหวัด ได้แก่ จังหวัดเพชรบุรี นครปฐม ชุมพร และสุราษฎร์ธานี มีการจราจรผ่านไม่ได้ 2 จังหวัด3 แห่ง ดังนี้
1. จังหวัดชุมพร บนทางหลวงหมายเลข 41 เขาบ่อ - ท่าทอง พื้นที่อําเภอทุ่งตะโก (การจราจรผ่านไม่ได้ 2 แห่ง)
- ช่วง กม. ที่ 33+000 - 34+000 ด้านขวาทาง ระดับน้ําสูง 100 เซนติเมตร เนื่องจากมีฝนตกหนักติดต่อกันทําให้น้ําล้นคลองสวี เกิดน้ําท่วมเส้นทางส่งผลให้การจราจรไม่สามารถผ่านได้ทั้งฝั่งขาล่องใต้และฝั่งขาขึ้นกรุงเทพฯ โดยฝั่งขาล่องใต้ เริ่มปิดถนนบริเวณแยกปฐมพร ถนนเพชรเกษม กม. ที่ 485 โดยให้รถที่จะเดินทางไปทางใต้ไปยังฝั่งจังหวัดระนองเพื่อไปออกทางแยกพะโต๊ะ และฝั่งขาขึ้น เริ่มปิดถนนจาก กม. ที่ 62+400 แนะนําให้เส้นทางทางฝั่งระนอง ตรงแยกวังตะกอ เพื่อให้มาออกแยกปฐมพร
2. จังหวัดสุราษฎร์ธานี บนทางหลวงหมายเลข 4169 ทางรอบเกาะสมุย (การจราจรผ่านไม่ได้
1 แห่ง) ช่วง กม. ที่ 31+475 - 31+525 ระดับน้ําสูง 40 เซนติเมตร การจราจรไม่สามารถผ่านได้ แนะใช้ทางเลี่ยงเข้าถนนท้องถิ่น จะมีเจ้าหน้าที่อํานวยความสะดวก
ทั้งนี้ ขอให้ประชาชนผู้ใช้เส้นทางเดินทางด้วยความระมัดระวังเพื่อความปลอดภัย พร้อมขอให้ปฏิบัติตามป้ายเตือน ป้ายแนะนําและคําแนะนําของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
รัฐบาลไทย-ข่าวทำเนียบรัฐบาล-การประชุมศูนย์บริหารสถานการณ์วิกฤติกระทรวงอุตสาหกรรม (Crisis Management Center: CMC)
วันจันทร์ที่ 20 ธันวาคม 2564
การประชุมศูนย์บริหารสถานการณ์วิกฤติกระทรวงอุตสาหกรรม (Crisis Management Center: CMC)
นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมศูนย์บริหารสถานการณ์วิกฤติกระทรวงอุตสาหกรรม (Crisis Management Center: CMC) ครั้งที่ 3/2564
การประชุมศูนย์บริหารสถานการณ์วิกฤติกระทรวงอุตสาหกรรม (Crisis Management Center: CMC)
วันนี้ (20 ธันวาคม 2564) นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมศูนย์บริหารสถานการณ์วิกฤติกระทรวงอุตสาหกรรม (Crisis Management Center: CMC) ครั้งที่ 3/2564 โดยที่ประชุมได้ร่วมกันพิจารณามาตรการป้องกันโรคโควิด - 19 ของเจ้าหน้าที่ในหน่วยงานภายใต้กํากับกระทรวงอุตสาหกรรม ผู้ประกอบการและแรงงาน ในการเดินทางกลับภูมิลําเนาในช่วงเทศกาลปีใหม่ การขับเคลื่อนมาตรการ Bubble and Seal ในสถานประกอบกิจการโรงงาน ณ ห้องประชุม ชุณหะวัณ ชั้น 3 และผ่านระบบ ZOOM Meeting
รัฐบาลไทย-ข่าวทำเนียบรัฐบาล-อย่าเชื่อ! ผู้แอบอ้างพาไปทำงานเมืองนอก เสี่ยงเสียเงิน - เสียโอกาส - เป็นเหยื่อค้ามนุษย์ สมัครผ่านกรมการจัดหางานแน่นอนกว่า
วันอังคารที่ 26 เมษายน 2565
อย่าเชื่อ! ผู้แอบอ้างพาไปทํางานเมืองนอก เสี่ยงเสียเงิน - เสียโอกาส - เป็นเหยื่อค้ามนุษย์ สมัครผ่านกรมการจัดหางานแน่นอนกว่า
.....
กระทรวงแรงงาน เตือนอย่าหลงเชื่อผู้แอบอ้างว่าสามารถพาไปทํางานหรือส่งไปฝึกงานในต่างประเทศได้ และเรียกเก็บค่าดําเนินการ เพราะเสี่ยงเสียทรัพย์ เสียโอกาสในการทํางาน หรือตกเป็นเหยื่อกระบวนการค้ามนุษย์ ผู้ที่ต้องการเดินทางไปทํางานต่างประเทศ ศึกษาข้อมูลได้ที่เว็บไซต์www.doe.go.th/overseasและลงทะเบียนได้ที่เว็บไซต์ toea.doe.go.th สอบถามเพิ่มเติมได้ที่ สายด่วนกรมการจัดหางาน 1694
.
การหลอกลวงว่าสามารถหางาน หรือส่งไปฝึกงานในต่างประเทศได้ มีโทษจําคุก 3 -10 ปี หรือปรับ 60,000 – 200,000 บาท หรือทั้งจําทั้งปรับ รวมถึงการโฆษณาจัดหางานโดยไม่ได้รับอนุญาต ก็มีโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ ผู้ประสบปัญหาจากการสมัครงานหรือการเดินทางไปทํางานต่างประเทศ ร้องทุกข์ได้ที่สํานักงานจัดหางานจังหวัดทุกจังหวัดทั่วประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองโฆษกรัฐบาล เปิดเผยว่า นายกฯ ได้สั่งการหน่วยงานที่เกี่ยวข้องไทยให้ความช่วยเหลือด้านมนุษยธรรมตามที่ได้รับการร้องขอจากศรีลังกาตามความเหมาะสม
วันพฤหัสบดีที่ 18 สิงหาคม 2565
รองโฆษกรัฐบาล เปิดเผยว่า นายกฯ ได้สั่งการหน่วยงานที่เกี่ยวข้องไทยให้ความช่วยเหลือด้านมนุษยธรรมตามที่ได้รับการร้องขอจากศรีลังกาตามความเหมาะสม
รองโฆษกรัฐบาล เปิดเผยว่า นายกฯ ได้สั่งการหน่วยงานที่เกี่ยวข้องไทยให้ความช่วยเหลือด้านมนุษยธรรมตามที่ได้รับการร้องขอจากศรีลังกาตามความเหมาะสม
วันที่ 18 สิงหาคม 2565 นางสาว รัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบและติดตามสถานการณ์ความขัดแย้งทางการเมืองภายในประเทศศรีลังกา โดยเฉพาะวิกฤตเศรษฐกิจล่าสุด พร้อมสั่งการให้หน่วยงานที่เกี่ยวข้องให้ความช่วยเหลือตามความเหมาะสมแก่ศรีลังกา
รองโฆษกประจําสํานักนายกรัฐมนตรี กล่าวว่า จากเหตุการณ์ดังกล่าว สถานเอกอัครราชทูตไทย ณ กรุงโคลัมโบ ได้ประกาศทางเฟซบุ๊กเตือนชาวไทยในศรีลังกาให้หลีกเลี่ยงการเดินทางไปยังพื้นที่ชุมนุมประท้วงและติดตามข่าวสารอย่างใกล้ชิด ซึ่งยังไม่มีการรายงานว่าคนไทยได้รับบาดเจ็บหรือเสียชีวิต
อย่างไรก็ดี ด้วยความสัมพันธ์อันใกล้ชิดระหว่างไทยกับศรีลังกา และเป็นการแสดงไมตรีจิตต่อศรีลังกาในช่วงที่ต้องเผชิญกับวิกฤตเศรษฐกิจและประสบกับความยากลําบากในการจัดหายา และเวชภัณฑ์ รวมทั้ง สิ่งของจําเป็นซึ่งกระทบต่อความเป็นอยู่ของประชาชนศรีลังกา ไทยจึงได้ให้ความช่วยเหลือด้านมนุษยธรรมตามที่ได้รับการร้องขอตามความเหมาะสม
ในโอกาสนี้ กระทรวงการต่างประเทศได้แจ้งขอความช่วยเหลือจากภาครัฐ ภาคประชาสังคม และภาคเอกชนที่ลงทุนในศรีลังกา ทําให้สถานเอกอัครราชทูต ณ กรุงโคลัมโบ ได้โอนเงินบริจาค และจัดส่ง ยา และเวชภัณฑ์ บางส่วนแก่ศรีลังกาแล้ว ซึ่งโดยรวม ภาครัฐและเอกชนไทยได้มอบยาและเวชภัณฑ์ไปแล้วกว่า 235 รายการ และเงินให้ศรีลังการวมมูลค่ามากกว่า 4 ล้านบาทแล้ว
ทั้งนี้ ทางกระทรวงการต่างประเทศได้จัดการประชุมหน่วยงานที่เกี่ยวข้องเพื่อหารือถึงแนวทางให้ความช่วยเหลือแก่ศรีลังกา และช่องทางการรับบริจาคสิ่งของที่จําเป็นเพื่อความสะดวกในการประสานงาน และจะได้บริจาคให้กับศรีลังกาต่อไป
“เมื่อคํานึงถึงความสัมพันธ์ที่ใกล้ชิด ความเชื่อมโยงทางพุทธศาสนา และเป็นการแสดงไมตรีจิตในช่วงเผชิญวิกฤต จากสถานการณ์การเมือง ปัญหาเศรษฐกิจ และประสบกับความยากลําบาก ซึ่งส่งผลกระทบต่อความเป็นอยู่ของประชาชนชาวศรีลังกาโดยตรง รัฐบาลไทยพร้อมให้ความช่วยเหลือด้านมนุษยธรรมแก่มิตรประเทศตามความเหมาะสม โดยนายกฯ ขอบคุณหน่วยงานที่เกี่ยวข้อง ทั้งภาครัฐและภาคเอกชนที่มีส่วนร่วมให้ความช่วยเหลือ และได้สั่งการให้กระทรวงการต่างประเทศพิจารณาติดตามความคืบหน้าตามสถานการณ์เป็นระยะ รวมทั้งขอให้การดําเนินการให้ความช่วยเหลือเป็นไปตามความต้องการ ความจําเป็น และความเหมาะสม” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ธนาคารออมสิน และมูลนิธิออมสินเพื่อสังคม ปลอบขวัญ 4 แม่เฒ่าชาวสุโขทัย มอบบ้านเดี่ยวพร้อมที่ดิน ได้มีที่อยู่อาศัยในบั้นปลายชีวิต
วันอาทิตย์ที่ 4 กรกฎาคม 2564
ธนาคารออมสิน และมูลนิธิออมสินเพื่อสังคม ปลอบขวัญ 4 แม่เฒ่าชาวสุโขทัย มอบบ้านเดี่ยวพร้อมที่ดิน ได้มีที่อยู่อาศัยในบั้นปลายชีวิต
กรณีผู้สูงอายุ 4 คน ชาว อ.ศรีสําโรง จ.สุโขทัย ต้องย้ายออกจากที่อยู่อาศัยเนื่องจากผลของการบังคับคดี ตามที่ปรากฏเป็นข่าวผ่านสื่อมวลชน และประชาชนให้ความสนใจติดตามข่าวเป็นจํานวนมาก
นายวิทัย รัตนากร ผู้อํานวยการธนาคารออมสิน เปิดเผยว่า กรณีผู้สูงอายุ 4 คน ชาวอําเภอศรีสําโรง จังหวัดสุโขทัย ต้องย้ายออกจากที่อยู่อาศัยเนื่องจากผลของการบังคับคดี ตามที่ปรากฏเป็นข่าวผ่านสื่อมวลชน และมีประชาชนให้ความสนใจติดตามข่าวเป็นจํานวนมาก โดยที่ผ่านมามีเจ้าหน้าที่จากหน่วยงานในพื้นที่ รวมทั้งนายสมศักดิ์ เทพสุทิน รัฐมนตรีว่าการกระทรวงยุติธรรม ได้ให้ความสําคัญในการช่วยเหลือ และเจรจาไกล่เกลี่ยเพื่อขอซื้อที่ดินพร้อมบ้านคืนจากฝ่ายโจทก์ ซึ่งยังไม่ได้ข้อยุติ ขณะที่ผู้สูงอายุทั้ง 4 คน จะต้องย้ายออกตามคําสั่งศาล ภายในวันที่ 16 กรกฎาคม 2564 นี้
ธนาคารได้รับทราบถึงเหตุที่ผู้สูงอายุ 4 คน จําต้องเป็นผู้ไร้ที่อยู่อาศัยในวัยชราภาพ ประกอบกับได้รับการประสานจากนายวิษณุ เครืองาม รองนายกรัฐมนตรี และคณะกรรมการควบคุมดูแลการใช้จ่ายเงินบริจาคฯ ตลอดจนอําเภอศรีสําโรง ที่ติดต่อธนาคารเพื่อขอซื้อทรัพย์สินรอการขาย (NPA) ให้เป็นที่อยู่อาศัยของผู้สูงอายุ ทั้ง 4 คน ก่อนที่จะต้องย้ายออกจากบ้านเดิม ธนาคารจึงเร่งยื่นมือเข้าช่วยเหลือบรรเทาความทุกข์ร้อนดังกล่าว โดยการร่วมกับมูลนิธิออมสินเพื่อสังคม บริจาคบ้านเดี่ยวพร้อมที่ดิน บนเนื้อที่ 232 ตารางวา มอบให้ผู้สูงอายุทั้ง 4 คน โดยไม่ต้องจ่ายเงินซื้อ เพื่อช่วยเหลือบรรเทาความทุกข์ร้อน และปลอบขวัญผู้สูงอายุให้คลายความกังวลและดํารงชีพในบั้นปลายของชีวิตอย่างมีความสุขต่อไป ทั้งนี้ บ้านหลังดังกล่าวเป็นทรัพย์สินรอการขาย (NPA) ของธนาคาร ตั้งอยู่เลขที่ 20/3 หมู่ที่ 6 ตําบลปากน้ํา อําเภอสวรรคโลก จังหวัดสุโขทัย
รัฐบาลไทย-ข่าวทำเนียบรัฐบาล-สธ.เชิดชูเกียรติพยาบาลผู้ได้รับรางวัลศรีสังวาลย์ ปี 2562 - 2563
วันพุธที่ 6 กรกฎาคม 2565
สธ.เชิดชูเกียรติพยาบาลผู้ได้รับรางวัลศรีสังวาลย์ ปี 2562 - 2563
กระทรวงสาธารณสุข จัดประชุมวิชาการ รางวัลศรีสังวาลย์ เชิดชูเกียรติพยาบาลผู้ได้รับรางวัล ปี พ.ศ. 2562 และ พ.ศ. 2563 ใน 3 สาขา ที่มุ่งเน้นพัฒนางานพยาบาล งานวิจัยและนวัตกรรมทางการพยาบาล
วันนี้ (6 กรกฎาคม 2565) ที่ โรงแรมเบอร์เคลีย์ โฮเต็ล ประตูน้ํา กรุงเทพมหานคร ดร.สาธิต ปิตุเตชะรัฐมนตรีช่วยว่าการกระทรวงสาธารณสุข พร้อมด้วย รองศาสตราจารย์ ดร.สุจิตรา เหลืองอมรเลิศ นายกสภาการพยาบาลและ อาจารย์ศิริมา ลีละวงศ์ ผู้อํานวยการกองการพยาบาล เลขานุการและคณะกรรมการรางวัลศรีสังวาลย์เปิดประชุมเชิงปฏิบัติการรางวัลศรีสังวาลย์ “ผลงานดี วิชาการเด่น สมคุณค่า พยาบาลไทย ครั้งที่ 4 : วิจัยและนวัตกรรมทางการพยาบาล (Nursing Research and Innovation)” เพื่อเชิดชูเกียรติพยาบาลผู้ได้รับรางวัลศรีสังวาลย์ และแลกเปลี่ยนแลกเรียนรู้ในการพัฒนางานการพยาบาลที่เกี่ยวข้องกับการวิจัยทางการพยาบาล และการคิดค้นสิ่งใหม่ๆ ทั้งในโรงพยาบาล สถาบัน และชุมชน โดยมีพยาบาลทั้งภาครัฐและภาคเอกชน ร่วมประชุมกว่า 400 คน
ดร.สาธิต กล่าวว่า "รางวัลศรีสังวาลย์" เป็นรางวัลเชิดชูเกียรติพยาบาลผู้มีผลงานดีเด่นระดับประเทศ ที่กระทรวงสาธารณสุข ร่วมกับสภาการพยาบาล จัดขึ้นเพื่อมอบให้แก่พยาบาลที่ยึดมั่นตามแนวทางการพัฒนางานการพยาบาลให้เป็นที่ประจักษ์ ใน 3 สาขา ได้แก่ สาขาผู้นําการพยาบาลระดับนโยบาย สาขาการพยาบาลในสถานพยาบาล และสาขาการพยาบาลในชุมชน โดยได้รับพระราชทานพระบรมราชานุญาตให้เชิญพระนามาภิไธย “ศรีสังวาลย์” เป็นชื่อรางวัล และให้เชิญพระอักษรพระนามาภิไธย “ส.ว.” ประดิษฐานบนโล่รางวัล เพื่อน้อมรําลึกถึงพระมหากรุณาธิคุณของสมเด็จพระศรีนครินทราบรมราชชนนีที่มีต่อวิชาชีพการพยาบาลและการผดุงครรภ์มาโดยตลอดพระชนม์ชีพ
ดร.สาธิตกล่าวว่า พยาบาลเป็นวิชาชีพที่ได้รับการยอมรับจากสังคม เนื่องจากเป็นผู้ที่ดูแลสุขภาพประชาชนอย่างใกล้ชิดมากที่สุด โดยเฉพาะในช่วงสถานการณ์โควิด 19 พยาบาลได้ทําหน้าที่ดูแลประชาชนจนเป็นที่ประจักษ์ ส่งผลให้ทั้งชาวไทยและคนทั่วโลกเกิดความเชื่อมั่นในบุคลากรทางการแพทย์ สะท้อนถึงความพร้อมของระบบสาธารณสุขไทย ดังนั้น ขอให้ผู้ที่ประกอบวิชาชีพพยาบาลจงภาคภูมิใจในวิชาชีพ พร้อมกับให้พัฒนาศักยภาพที่มีอย่างต่อเนื่องให้ทันต่อสถานการณ์การเปลี่ยนแปลง ทั้งด้านนวัตกรรมการพยาบาล งานบริการพยาบาลที่มีคุณภาพ มาตรฐาน มีจิตบริการในการปฏิบัติหน้าที่ เพื่อให้ประชาชนมีคุณภาพชีวิตที่ดี
ทั้งนี้ การประชุมวิชาการฯ จัดขึ้นระหว่างวันที่ 6-8 กรกฎาคม 2565 ประกอบด้วยกิจกรรมการบรรยายวิชาการ อภิปราย นําเสนอผลงานวิชาการพยาบาลที่เกี่ยวข้องกับการวิจัยและนวัตกรรมทางการพยาบาล (Nursing Research and Innovation) พร้อมทั้งแสดงความยินดีแก่พยาบาลดีเด่นผู้ได้รับรางวัล “ศรีสังวาลย์” ในปี พ.ศ. 2562 จํานวน 4 ท่าน ได้แก่ ศาสตราจารย์ (เชี่ยวชาญพิเศษ) ดร.วิภาดา คุณาวิกติกุล สาขาผู้นําการพยาบาลระดับนโยบาย, นางสาวจงกลณี จันทรศิริ สาขาการพยาบาลในสถานบริการ, นางกรรณิกา ปัญญาอมรวัฒน์และ รองศาสตราจารย์ ดร.ขนิษฐา นันทบุตร สาขาการพยาบาลในชุมชน และ ผู้ที่ได้รับรางวัล ในปี พ.ศ. 2563 จํานวน 2 ท่าน ได้แก่ นางกฤษดา แสวงดี สาขาผู้นําการพยาบาลระดับนโยบาย และนางสาวเอื้อมพร กาญจนรังสิชัย สาขาการพยาบาลในสถานบริการ
************************************* 6 กรกฎาคม 2565